Generalul asasinat la Moscova era izvor de conspirații bizare, de la "țânțari de luptă" la "bio-laboratoare" unde se "fabrică" virusuri
Igor Kirillov, generalul rus asasinat la Moscova de o bombă amplasată la intrarea blocului în care locuia, era un izvor nesecat de conspirații bizare și „fake news”. Minciunile spuse de fostul comandant al trupelor CBRN (chimic, biologic, radiologic și nuclear) ale Rusiei, fostele unități de război chimic ale URSS erau crezute de prietenii Moscovei din Occident și chiar au dus la discuții la cel mai înalt nivel al arenei internaționale.